EkBass/fiwiki-20250220-pages-articles huggingface dataset:
Randevuu

Randevuu on Närhen levy vuodelta 1976. == Kappaleet == Kaikki sovitukset on tehnyt Nono Söderberg. === A-puoli === # # # # # === B-puoli === # * # # # # == Muusikot == * Seppo Närhi – laulu * Heikki Virtanen – basso * Upi Sorvali – rummut * Nono Söderberg – kitara, huuliharppu, lyömäsoittimet, laulu * Roope Koistinen – rummut, lyömäsoittimet * Eki Vesterinen – taputus * Hillel Tokazier – kosketinsoittimet * Pirjo Bergström – kosketinsoittimet * Olli Haavisto – steel-kitara * Maru ja Mikael – laulu == Aiheesta muualla == * Randevuu discogs.com -sivustolla * Albumi Fono.fi:in tietokannassa Luokka:Vuoden 1976 albumit Luokka:Seppo Närhen albumit Luokka:Tommi Liuhalan tuottamat albumit
Rautijärvi

Rautijärvi eli Rautajärvi on Kanta-Hämeessä Tammelassa sijaitseva järvi, joka kuuluu Kokemäenjoen vesistön Loimijoen valuma-alueella Pyhäjärven alueeseen. Järvi kuuluu Myllyjoen valuma-alueella Pehkijärveen laskevaan Teuronjoen valuma-alueeseen. == Maantiede == Järven pinta-ala on 72 hehtaaria ja sen pituus on 2,4 kilometriä ja leveys 900 metriä. Siihen laskevat lännestä Kyläsillanjoki, Alasen laskujoen kautta ylemmällä virtaava Kuorijoki ja idän suunnasta virtaava laskuoja, jonka kautta kulkevat Suojärvenjoen Uljasjärveen tuomat vedet. Pahalammi laskee järveen edellistä vastapäätä. Näiden lisäksi siihen laskevat myös useat suo- ja metsäojat. Järven luusua sijaitsee järven länsirannalla, josta saa alkunsa 800 metriä pitkä Pihonjoki, joka virtaa Kuuslammin läpi jatkaen Pehkijärveen 9,5 kilometrisenä Teuronjokena. Järven rantaviiva on 11 kilometriä pitkä ja sen ranta on pääosin moreenipohjaista metsämaastoa. Järven länsirannat ovat soistuneita ja lounaisrannat ruohottuneita. Järvessä on erityisesti Lyhönlahdessa mutta myös muualla lukuisia pikkusaaria, joista suurimmat ovat nimeltään Sikosaari, Kalliosaari ja Korpisaari. Rannoille on rakennettu joitakin loma-asuntoja, joille johtaa tiet Teurosta. Myös Sikosaari on rakennettu. == Historia == Vuoden 1855−1856 Kalmbergin kartastossa Rautijärven nimi kirjoitettiin "Rautajärvi". Tämä lienee vanhempi nimitys, joka on alkanut vääntymään Rautijärveksi. Kartan rantaviivassa ei ole järven länsipäässä nykyisenlaista niemeä, mikä johtuu vuoden 1862 jälkeen suoritetusta järvenlaskusta. Ympäristön maanviljelijät ovat hakeneet lupaa laskea järven vedenpintaa vuonna 1862. Hankkeen aikataulusta ei tiedetä paljoakaan. Vanhoja karttoja vertailemalla nähdään, että ainakin Pihonjoen mutkat on hävitetty samalla kun joki on oiottu ja perattu järvenlaskun takia. Vielä Senaatin kartastossa vuodelta 1884 järvi on piirretty lähes samanlaisena kuin Kalmbergin kartastossa. Senaatin kartta on kuitenkin yksityiskohtaisempi, joten siinä erottuvat jo Sikosaaren laki sekä muutama pikkuluoto, jotka tulevat maatumaan järvenlaskun yhteydessä. Järven pohjoisranta oli merkitty ruohottuneeksi. Järven vedenpinnankorkeudeksi merenpinnasta on ilmoitettu 58,6 saschenia. == Lähteet == == Aiheesta muualla == * Uljas- ja Rautijärven suojeluyhdistys: Verkkosivut * Joenhiisi: Kanajärven tuolla puolen, retkiblogi, 2014 Luokka:Teuronjoen valuma-alue (Pyhäjärven alue) Luokka:Tammelan järvet
Rahja (täsmennyssivu)

Rahja voi tarkoittaa seuraavia: ;paikkoja: * Rahja, kylä Kalajoella, Keski- Pohjanmaalla * Rahjan satama, puutavaran vientisatama Kalajoen Rahjassa * Rahjan saaristo, saaristo Kalajoen ja Kokkolan alueella Perämerellä * Rahja, taajama Leningradin alueella Venäjällä ;henkilöitä: * Rahjan veljekset: ** Eino Rahja (1885–1936), venäjänsuomalainen poliitikko ja sotilas ** Jaakko Rahja (1872–1926), venäjänsuomalainen poliitikko ** Jukka Rahja (1887–1920), venäjänsuomalainen poliitikko * muita: ** Jaakko Rahja (s. 1955), suomalainen diplomi-insinööri, toimitusjohtaja ja päätoimittaja ** Timo Rahja (s. 1948), suomalainen jalkapalloilija
Archwayn metroasema

Archway on Lontoon metron asema Islingtonissa, Lontoossa. Se on Northern- linjan High Barnetin haaralla, Oyster-vyöhykkeiden 2 ja 3 rajalla. == Historia == Aseman rakentamisen aikaan Holloway Roadin pohjoispäässä olevalla alueella ei ollut erityistä nimeä. Asiakkaiden houkuttelemiseksi asema päätettiin nimetä Highgateksi läheisen kylän mukaan. Aseman rakentamisen aikaan läheisen Archway Tavernin vieressä oli Euroopan ensimmäisen köysiradan toinen päätepiste, ja nimeä Archway Tavern ehdotettiinkin rakenteilla olevalle asemalle. Leslie Greenin suunnittelema asema avattiin 22. kesäkuuta 1907. Se oli Charing Cross, Euston & Hampstead Railwayn (CCE&HR;) pohjoinen pääteasema. Vuonna 1930 aseman alkuperäiset hissit korvattiin liukuportailla. Samalla Charles Holden suunnitteli uusiksi aseman toisen sisäänkäynnin. Vuonna 1939 linjaa jatkettiin East Finchleyn asemalle. Aseman uudeksi nimeksi tuli 11. kesäkuuta 1939 Archway (Highgate),Butt 1995, s. 17 sitten 19. tammikuuta 1941 Highgate (Archway). Lopulta nimeksi jäi joulukuusta 1947 lähtien pelkkä Archway, kun Highgate-nimi annettiin London and North Eastern Railwayn uudelle asemalle. == Kuvia == Archway station northbound look north.JPG|Pohjoiseen menevien junien laituri Archway station southbound look south.JPG|Etelään menevien junien laituri Archway station roundel.JPG|Aseman tunnuskyltti Archway station side entrance.JPG|Aseman toinen sisäänkäynti Archway Tower and tube station 2005.jpg|Archway Tower, jonka pohjakerroksessa asema sijaitsee == Aiheesta muualla == * London Transport Museumin valokuvakokoelma ** Aseman julkisivu vuonna 1907 ** Toinen sisäänkäynti vuonna 1929 ** Toinen sisäänkäynti uudelleenrakennuksen jälkeen vuonna 1932 ** Sisäänkäynti Archway Towerin juurella vuonna 2006 == Lähteet == * === Viitteet === Luokka:Islingtonin metroasemat
Enkelit on harvinaista riistaa

Enkelit on harvinaista riistaa on Närhen levy vuodelta 1977. == Kappaleet == === A-puoli === # # # # # === B-puoli === # * # # # # # == Muusikot == * Seppo Närhi – laulu * Tapio Hamara – basso, laulu * Seppo Raatikainen – rummut, lyömäsoittimet * Raimo Karima – kosketinsoittimet, laulu * Nono Söderberg – kitarat * Roope Koistinen – lyömäsoittimet * Matti Auranen – kitara, laulu == Aiheesta muualla == * Enkelit on harvinaista riistaa discogs.com -sivustolla * Albumi Fono.fi:in tietokannassa Luokka:Vuoden 1977 albumit Luokka:Seppo Närhen albumit Luokka:Tommi Liuhalan tuottamat albumit
Aldo Fabrizi

Aldo Fabrizi (1. marraskuuta 1905 Rooma – 2. huhtikuuta 1990 Rooma) oli italialainen näyttelijä, elokuvaohjaaja ja -käsikirjoittaja. Vaatimattomiin oloihin syntynyt Fabrizi keskeytti koulunsa, työskenteli eri ammateissa ja alkoi 1930-luvulla esittää roomalaisissa varieteeteattereissa omiin teksteihinsä perustuvia hahmoja. Hänen ensimmäinen elokuvansa oli Mario Bonnardin ohjaama Avanti c’è posto (1942), jota seurasivat Campo de’ Fiori (1943) ja Mario Mattolin L’ultima carrozzella (1943). Kansainvälistä tunnustusta Fabrizi sai isä Pietron roolista Roberto Rossellinin elokuvassa Rooma – avoin kaupunki (1945). Toisen maailmansodan jälkeen Fabrizi esitti pääosia useissa neorealistisissa elokuvissa kuten Renato Castellanin Mio figlio professore (1946) ja Luigi Zampan Rakas vihollinen (Vivere in pace, 1947). Vuonna 1951 hän sai parhaan näyttelijän Nastro d’argento -palkinnon roolistaan Alessandro Blasettin elokuvassa Prima comunione (1950). Myöhemmin Fabrizi esiintyi lukuisissa komedioissa muun muassa Totòn, Peppino De Filippon ja Alberto Sordin rinnalla. Hänen ensimmäinen ohjaustyönsä oli Argentiinassa kuvattu Emigrantes (1949). Fabrizin viimeisiä elokuvia olivat Luigi Magnin La Tosca (1973) ja Ettore Scolan Mehän rakastimme toisiamme niin paljon (C’eravamo tanto amati, 1974), josta hän sai Nastro d’argenton parhaasta sivuosasta. Vuonna 1988 Fabrizille myönnettiin hänen elämäntyöstään David di Donatello -palkinto. ==Elokuvia== * Campo de’ Fiori, 1943 * Rooma – avoin kaupunki, 1945 * Punainen enkeli, 1960 ==Lähteet== ==Aiheesta muualla== * * Luokka:Italialaiset elokuvakäsikirjoittajat Luokka:Italialaiset elokuvaohjaajat Luokka:Italialaiset näyttelijät Luokka:Vuonna 1905 syntyneet Luokka:Vuonna 1990 kuolleet
Mediaanitesti

Mediaanitesti on tilastotieteessä käytettävä testi, jolla testataan mediaanien yhtäsuuruutta. Käytössä on riippumattomat otokset kahdesta populaatiosta. Otoksista on mitattu vähintään järjestysasteikollinen muuttuja. Mediaanitestillä voidaan selvittää, ovatko populaatioiden mediaanit yhtä suuret. Testissä määrätään koko aineistosta mediaani ja verrataan havaintoja siihen otoksittain. Riippumattomuushypoteesi testataan joko Fisherin tarkalla testillä tai χ²-testillä. Luokka:Tilastotiede
In Your Eyes

In Your Eyes voi tarkoittaa ainakin seuraavia: * In Your Eyes, yhdysvaltalainen draamaelokuva vuodelta 2014 * ”In Your Eyes”, vuoden 1993 Eurovision laulukilpailun voittanut Niamh Kavanaghin kappale * ”In Your Eyes”, Kylie Minoguen kappale vuoden 2001 albumilta Fever * ”In Your Eyes”, Innan kappale vuoden 2013 albumilta Party Never Ends * ”In Your Eyes”, Robin Schulzin kappale vuodelta 2020 .
Fernando Della Sala

Fernando Ariel Della Sala (s. 6. lokakuuta 1976 Villa del Dique, Córdoba, Argentiina) on entinen argentiinalainen jalkapalloilija. Hän oli pelipaikaltaan puolustava keskikenttäpelaaja. Della Sala aloitti jalkapallon Club Almafuertessa. Sieltä hän siirtyi suurseura Rosario Centralin organisaatioon, jossa pelasi vuoteen 1996 asti. Ammattilaisuransa Della Sala aloitti Argentiinan toiseksi korkeimmalla sarjatasolla pelanneen Chacarita Juniorsin riveissä 1997. Hän oli mukana nostamassa joukkuetta Argentiinan pääsarjaan kaudella 1998–1999. Pääsarjatasolla Della Sala sai kuitenkin vähän vastuuta ja esiintyi vain yhdeksässä ottelussa. Sopimuksensa päätyttyä hän siirtyi Veikkausliigassa pelanneeseen FC Inter Turkuun. Della Sala onnistui ensimmäisellä puolikkaalla kaudellaan Suomessa hyvin, tehden viisi maalia kahdessatoista ottelussa. Hän pelasi seuraavat kolme vuotta Turussa avainroolissa keskikentällä. Yhteensä hän pelasi Veikkausliigassa 83 ottelua tehden kahdeksan maalia. Della Sala lopetti ammattilaisuransa kauden 2003 päätteeksi. Della Sala oli mukana Japanissa pelatuissa alle 17-vuotiaiden maailmanmestaruuskilpailuissa vuonna 1993. Hän oli vaihtopelaajana kolmessa ottelussa, mutta ei päässyt kentälle. ==Lähteet== Luokka:Argentiinalaiset jalkapalloilijat Luokka:Vuonna 1976 syntyneet Luokka:Elävät henkilöt
Elizabeth Bowen

Elizabeth Dorothea Cole Bowen, myöhemmin CameronElizabeth Bowen at National Archives (7. kesäkuuta 1899 Dublin, Irlanti – 22. helmikuuta 1973 Lontoo, BritanniaElizabeth Bowen, Britannica.com oli irlantilainen kirjailija. Kun perheen isä sairastui mieleltään 1907, Bowen ja hänen äitinsä muuttivat Englantiin. Äidin kuoltua 1912 Bowen asui tätiensä luona Kentissä. Bowen kävi Downe House School -nimistä koulua. Opiskeltuaan jonkin aikaa Lontoossa taidekoulussa hän totesi lahjakkuutensa olevan kuitenkin kirjoittamisessa. Hän liittyi Bloomsburyn ryhmään, ystävystyi Rose Macaulayn kanssa, joka auttoi häntä löytämään esikoisteokselleen Encounters (1923) kustantajan. Hän avioitui 1923 Alan Cameronin kanssa. Bowen peri Farahyssa sijaitsevan suvun talon Bowen's Courtin 1930 mutta jäi asumaan Englantiin, josta käsin hän kävi usein Irlannissa. Toisen maailmansodan aikana hän työskenteli Britannian tiedotusministeriössä, jossa hän välitti tietoa Irlannissa vallitsevista näkemyksistä Irlannin puolueettomuudesta. Kun Alan Cameron jäi eläkkeelle 1952, pariskunta asettui asumaan Bowen’s Courtiin, jossa Cameron kuoli parin kuukauden kuluttua. Bowen ponnisteli pystyäkseen huolehtimaan talosta. Hän muun muassa hankki rahaa opettamalla Yhdysvalloissa. Talo myytiin 1959. Bowen asettui asemaan Hytheen, jossa hän kuoli 1973 syöpään. Hänet on haudattu miehensä viereen Farahyn hautausmaalle Bowen’s Courtin lähelle. Farahyn kirkossa pidetään vuosittain hänen kunniakseen muistojumalanpalvelus."St Colman's Church, Farahy near Bowen's Court", Ireland Reaching Out Bowenin Lontoon-kotitalon seinässä on muistolaatta. Bowenin kirjat liikkuvat ylemmän keskiluokan piirissä ja käsittelevät kadonnutta viattomuutta. Hän on saanut vaikutteita goottilaisesta romaanista sekä kirjailijoilta Henry James ja Virginia Woolf. Teoksissa on tapahtumien taustalla usein sota. ==Suomennetut teokset== * Sydämen kuolema: romaani (The Death of the Heart), suom. Lyydia Almila. Otava, 1942. - (Uusia menestysromaaneja; 10). * Talo Pariisissa: romaani (The House in Paris), suom. Liisa Vesikansa-Saarinen. WSOY, 1949. - (Eurooppa-sarja). * Kohti pohjoista (To the North), suom. Ville Repo. WSOY, 1951. - (Eurooppa-sarja 1). * Ikuiset tytöt (The Little Girls), suom. Anja Samooja Gersov. WSOY, 1966. == Lähteet == ==Aiheesta muualla== * Leena Lehto, An Ethics of the Emotional in Elizabeth Bowen’s Writing, pro gradu Tampereen yliopisto 2007 * 1956 recording: Elizabeth Bowen discusses the importance of character to novels (Video, 11 min) * Elizabeth Bowen at Irish Writers Online * Elizabeth Bowen Collection Harry Ransom Center at the University of Texas at Austin * Patrick Hennessy's Portrait of Elizabeth Bowen at Bowen's Court (1957), Crawford Municipal Art Gallery, Cork, Ireland * Blue plaque to Elizabeth Bowen in Headington, Oxford (Arkistoitu versio) Luokka:Irlantilaiset kirjailijat Luokka:Vuonna 1899 syntyneet Luokka:Vuonna 1973 kuolleet
Riva!

Riva! on vuonna 1994 ilmestynyt Deep Turtlen tupla-EP. Se sisältää muun muassa vuosina 1991–1993 äänitettyä demomateriaalia sekä EP-levyiltä Snakefish (1992) ja Satanus Uranus Tetanus (1993) ylimääräisiksi jääneitä kappaleita.Deep Turtle ‎– Riva! Discogs. Viitattu 30.3.2015. Ne julkaistiin uudelleen vuoden 1996 kokoelma-albumilla Rip-Off Dokumento ja EP:n kappaleita on mukana myös Bad Vugumin kokoelmalla Mykistäviä välikohtauksia (1993).Various ‎– Mykistäviä Välikohtauksia / Dumbstriking Incidents Discogs. Viitattu 30.3.2015. Mr. Cocktail on versio Sweetheartin vuonna 1991 levyttämästä kappaleesta. == Muusikot == *Pentti Dassum – kitara, laulu *Tapio Laxström – basso *Mikko Erjossaari – rummut == Kappaleet == ;A-puoli # # # ;B-puoli # # # ;C-puoli # # ;D-puoli # # # == Lähteet == *Deep Turtle: Riva! Finnmusic. ===Viitteet=== Luokka:Vuoden 1993 EP:t Luokka:Deep Turtlen albumit
Slovenian jääkiekkoliitto

Slovenian jääkiekkoliitto (, liitto, joka vastaan Slovenian jääkiekosta. Liitto on ollut IIHF:n jäsen vuodesta 1992. == Maajoukkueet == * Slovenian miesten jääkiekkomaajoukkue * Slovenian naisten jääkiekkomaajoukkue * Slovenian alle 20-vuotiaiden jääkiekkomaajoukkue * Slovenian alle 18-vuotiaiden jääkiekkomaajoukkue ==Lähteet== * Slovenia IIHF:n sivuilla Luokka:Slovenian jääkiekko Luokka:Jääkiekkoliitot
Tanskan jääkiekkoliitto

Tanskan jääkiekkoliitto (, liitto, joka vastaan Tanskan jääkiekosta. Liitto on ollut IIHF:n jäsen vuodesta 1949. == Maajoukkueet == * Tanskan miesten jääkiekkomaajoukkue * Tanskan naisten jääkiekkomaajoukkue * Tanskan alle 20-vuotiaiden jääkiekkomaajoukkue * Tanskan alle 18-vuotiaiden jääkiekkomaajoukkue ==Lähteet== * Tanska IIHF:n sivuilla Luokka:Tanskan jääkiekko Luokka:Jääkiekkoliitot
John Peel Session

John Peel Session on vuonna 1995 ilmestynyt Deep Turtlen EP, joka äänitettiin englantilaisen musiikkitoimittajan John Peelin The Peel Session -radio- ohjelmaa varten lokakuussa 1994. BBC:n studioilla Lontoon Maida Valessa nauhoitettu materiaali radioitiin BBC Radio 1 -kanavalla 11. marraskuuta 1994 ja levyn julkaisi myöhemmin suomalainen pienlevy-yhtiö Bad Vugum.Peel Sessions: 09/10/1994 Deep Turtle BBC – Radio 1. Viitattu 30.3.2015. Deep Turtle oli ensimmäinen jo vuonna 1967 aloitettuun ohjelmaan kutsuttu suomalainen yhtye.Deep Turtle Satakirjastot. Viitattu 30.3.2015. == Muusikot == *Pentti Dassum – kitara, laulu *Tapio Laxström – basso *Mikko Erjossaari – rummut == Kappaleet == ;A-puoli # # # ;B-puoli # # # == Lähteet == *Deep Turtle: John Peel Session Finnmusic. ===Viitteet=== Luokka:Vuoden 1995 EP:t Luokka:Deep Turtlen albumit Luokka:Bad Vugumin albumit
Pahalammi (Tammela)

Pahalammi on Kanta-Hämeessä Tammelassa sijaitseva järvi, joka kuuluu Kokemäenjoen vesistön Loimijoen valuma-alueella Pyhäjärven alueeseen. Järvi kuuluu Myllyjoen valuma-alueella Pehkijärveen laskevaan Teuronjoen valuma- alueeseen. == Maantiede == Järven pinta-ala on 0,82 hehtaaria ja sen pituus on 150 metriä ja leveys 90 metriä. Siihen ei laskee tulo-ojia, mutta siitä laskee 130 metriä pitkä laskuoja Rautijärveen. Järven rantaviiva on 350 metriä pitkä ja sen ranta on suota, jota ympäröi moreenipohjainen metsämaasto. Lammen lähelle Rautijärven rantaan on rakennettu loma-asunto, jolle johtaa tie Teurosta. == Lähteet == Luokka:Teuronjoen valuma-alue (Pyhäjärven alue) Luokka:Tammelan järvet
Rod Fanni

Rod Fanni (s. 6. joulukuuta 1981 Martigues) on ranskalainen jalkapalloilija, pelipaikaltaan oikea laitapuolustaja. Hän edustaa kaudella 2014–2015 Ranskan pääsarjassa Ligue 1:ssä pelaavaa Marseillea.Rod Fanni National Football Teams -sivustolla Fanni pelasi ensimmäiset aikuisten sarjaottelunsa kaudella 1999–2000 Martiguesissa edustaen seuran kuudennella sarjatasolla pelaavaa kakkosjoukkuetta sekä viiden ottelun verran myös kolmannelta sarjatasolta tuolloin noussutta edustusjoukkuetta. Seuraavat kaksi kautta hän oli edustusjoukkueen runkopelaajia Ligue 2:ssa. Ligue 1:een Fanni nousi kaudella 2002–2003 siirtyessään Lensiin. Hän edusti Lensiä kolme kautta, joista viimeisen pelasi lainalla Ligue 2:n Châteauroux'ssa. Tämän jälkeen Fanni pelasi kaksi pääsarjakautta Nicessa. Kesällä 2007 hän siirtyi Rennesiin, jossa pelasi Ligue 1:ssä kolme ja puoli kautta, kunnes siirtyi Marseilleen talven siirtoikkunassa kesken kauden 2010–2011. Ranskan A-maajoukkueessa Fanni teki ensiesiintymisensä 14. lokakuuta 2008, kun joukkue voitti Tunisian ystävyysottelussa 3–1. Hänen ensimmäinen kilpailullinen A-maaottelunsa oli 14. lokakuuta 2009 Itävaltaa vastaan pelattu MM-karsintaottelu, jonka Ranska voitti 3–1.Rod Fanni Soccerway-sivustolla == Saavutukset == Nice: * Ranskan liigacupin toinen sija: 2005–2006 Rennes: * Ranskan cupin toinen sija: 2008–2009 Marseille: * Ligue 1:n toinen sija: 2010–2011, 2012–2013 * Ranskan liigacupin voitto: 2010–2011, 2011–2012 * Trophée des Championsin voitto: 2011 == Lähteet == Luokka:Ranskalaiset jalkapalloilijat Luokka:Vuonna 1981 syntyneet Luokka:Elävät henkilöt
Tungo

Tungo on vuonna 1995 ilmestynyt Deep Turtlen single. Sen nimikappale julkaistiin eri versiona jo EP:llä John Peel Session (1995).Deep Turtle ‎– John Peel Session Discogs. Viitattu 30.3.2015. == Muusikot == *Pentti Dassum – kitara, laulu *Tapio Laxström – basso *Mikko Erjossaari – rummut == Kappaleet == ;A-puoli # ;B-puoli # == Lähteet == *Deep Turtle: Tungo Finnmusic. ===Viitteet=== Luokka:Suomalaiset punkkappaleet Luokka:Vuoden 1995 kappaleet
Flutina (EP)

Flutina on vuonna 1996 ilmestynyt Deep Turtlen EP. Sen kappaleet julkaistiin uudelleen vuoden 2002 EP:llä Tutina!.Deep Turtle ‎– Tutina! Discogs. Viitattu 30.3.2015. == Muusikot == *Pentti Dassum – kitara, laulu *Tapio Laxström – basso *Mikko Erjossaari – rummut == Kappaleet == ;A-puoli # # # ;B-puoli # # # == Lähteet == *Deep Turtle: Flutina Finnmusic. ===Viitteet=== Luokka:Vuoden 1996 EP:t Luokka:Deep Turtlen albumit
Tage

Tage on pohjois­mainen, alkujaan tanskalainen miehen etunimi. Nimi johtuu muinaisskandinaavisesta lupaajaa tai takuu­miestä tarkoittavasta sanasta. Suomessa nimi Tage on ollut käytössä pääasiassa suomen­ruotsalaisilla, mutta varsinkin Uudellamaalla myös suomen­kielisillä. Digi- ja väestötietoviraston tietojen mukaan nimi on Suomessa 1900-luvun alusta vuoden 2019 loppuun mennessä annettu 872 henkilölle, joista yli puolet on syntynyt 1940- tai 1950-luvulla. Suomen ruotsin­kielisen kalenterin mukaan Tagen nimipäivä on 30. maaliskuuta. == Tunnettuja Tage-nimisiä == * Tage Algreen-Ussing (1797–1872), tanskalainen juristi ja poliitikko * Tage Aurell (1895–1976), ruotsalainen kirjailija ja toimittaja * Tage Danielsson (1928–1985), ruotsalainen kirjailija, elokuvaohjaaja, näyttelijä, koomikko ja muusikko * Tage Ekfeldt (1926–2005), ruotsalainen pika- ja keskimatkojen juoksija * Tage Erlander (1901–1985), Ruotsin pääministeri 1946–1969 * Tage Fahlborg (1912−2005), ruotsalainen ratameloja ja olympiamitalisti * Tage Henriksen (1925–2016), tanskalainen soutaja ja olympiavoittaja * Tage Lindberg (s. 1971), työmarkkina-asiantuntija ja politiikan taustavaikuttaja * Tage Lundin (s. 1933), ruotsalainen ampumahiihtäjä * Tage Manninen (1926–2010), suomalainen rumpali * Tage Reedtz-Thott (1839–1923), Tanskan pääministeri 1894–1897 * Tage Skou-Hansen (1925–2015), tanskalainen kirjailija * Tage Thompson (s. 1997), yhdysvaltalainen jääkiekkoilija == Lähteet == Luokka:Etunimet
Tutina!

Tutina! on vuonna 2002 ilmestynyt Deep Turtlen kokoelma-EP. Se sisältää kappaleet singleltä Tungo (1995) ja EP:ltä Flutina (1996). == Muusikot == *Pentti Dassum – kitara, laulu *Tapio Laxström – basso, kitara (8) *Mikko Erjossaari – rummut, laulu (8) == Kappaleet == # # # # # # # # == Lähteet == *Deep Turtle: Tutina! Finnmusic. Luokka:Vuoden 2002 EP:t Luokka:Deep Turtlen albumit
Waldin–Wolfowitzin runs-testi

Tilastotieteessä Waldin–Wolfowitzin testi on epäparametrinen testi, jolla testataan havaintosarjan satunnaisuutta. Siinä on annettu havaintosarja, joka on annettu binaarijonona. Esimerkiksi jos kolikkoa heitettäessä on saatu m kruunaa ja n klaavaa, niin aineistosta lasketaan luku r, joka kuvaa samaa symbolia olevien jonojen lukumäärää. Vaikkapa jonolla 101010101010001 on r=13. Jos nyt n,m<20, niin testin arvot on taulukoitu. Muuten p-arvon laskennassa voidaan käyttää normaalijakaumaa N(\mu_r,\sigma_r) missä \mu_r=\frac{2nm}{n+m}+1 ja \sigma_r=\sqrt{\frac{2nm(2nm- n-m)}{(n+m)^2(n+m-1)}}. Jos alkuperäiset havainnot ovat järjestys- tai välimatka-asteikollisia, niin ne voidaan muuttaa dikotomiseksi käyttäen katkaisukohtana esimerkiksi mediaania. Luokka:Tilastotiede
Juuret (televisiosarja)

Juuret (Roots) on yhdysvaltalainen historiallinen draamasarja, jonka ensiesitys ABC-kanavalla oli vuonna 1977. Sarja perustuu Alex Haleyn Pulitzer- palkittuun romaaniin Juuret. Sarja seuraa Haleyn oman suvun historiaa 1750-luvun Afrikasta 1860-luvulle asti Yhdysvalloissa, mihin heidät tuotiin orjiksi. Haleyn suvun afrikkalaissyntyistä kantaisää Kunta Kinteä nuorena esitti LeVar Burton ja vanhana John Amos. Sarjaa tehtiin kahdeksan jaksoa, jotka esitettiin peräkkäisinä iltoina 23.–30. tammikuuta 1977. Jaksoja katsoi keskimäärin 80 miljoonaa ihmistä; viimeistä jaksoa katsoi yli 100 miljoonaa, mikä on edelleen kolmanneksi korkein katsojaluku television historiassa. Juuret sai yhdeksän Emmy-palkintoa ja 36 ehdokkuutta. Sarja sai paljon kiitosta historianopetuksellisesta merkityksestään, ja sillä on arvioitu olleen myönteinen vaikutus maan rotusuhteisiin. Menestyksekäs sarja myös aloitti jatkuvajuonisten television minisarjojen trendin Yhdysvaltojen televisiokanavilla. Sarjalle julkaistiin vuonna 1979 seitsenosainen jatkosarja Juuret – seuraavat sukupolvet, jossa Kunta Kinten jälkeläisten vaiheita seurataan aina 1960-luvulle asti. Vuonna 1988 sai ensi-iltansa elokuva Juuret – Kunta Kinten joulu (Roots – The Gift), joka julkaistiin Suomessa VHS- videona. Naisorjasta kertova kolmiosainen minisarja Queen sai ensiesityksensä 1993. Se perustuu Alex Haleyltä kesken jääneeseen, David Stevensin loppuun saattamaan romaaniin Queen: The Story of an American Family, ja sen pääosaa näyttelee Halle Berry. Vuonna 2016 julkaistiin sarjasta uusi versio, joka keskittyy alkuperäistä vähemmän valkoisiin henkilöhahmoihin ja on kokonaispituudeltaan kahdeksan tuntia, noin kolmanneksen alkuperäistä minisarjaa lyhyempi. Jokaisella sen neljällä jaksolla on eri ohjaaja (Bruce Beresford, Thomas Carter, Phillip Noyce ja Mario Van Peebles)., Full Cast & Crew. Viitattu 12.12.2021. == Lähteet == Luokka:Yhdysvaltalaiset draamasarjat Luokka:1970-luvun televisiosarjat Luokka:Orjuus Luokka:ABC:n televisio- ohjelmat
Turkele!

Turkele! on vuonna 2003 ilmestynyt Deep Turtlen mini-CD. Se oli yhtyeen ensimmäinen uutta materiaalia sisältänyt julkaisu sitten vuonna 1996 tapahtuneen hajoamisen. Kappaleiden sanoitukset on kirjoitettu espanjaksi, joka on kitaristi-laulaja Pentti Dassumin toinen äidinkieli. Deep Turtlen aikaisemman tuotannon englannin ja espanjan muodostamasta sekamelskasta poiketen, ne ovat nyt myös oikeita ja ymmärrettäviä laulutekstejä. Vuonna 2012 verkkomedia Nuorgam valitsi Perdidon 2000-luvun parhaiden kotimaisten kappaleiden listallaan sijalle 66. == Muusikot == *Pentti Dassum – kitara, laulu *Tapio Laxström – basso *Mikko Erjossaari – rummut == Kappaleet == # # # # # # # == Lähteet == *Deep Turtle: Turkele! Finnmusic. ===Viitteet=== Luokka:Vuoden 2003 EP:t Luokka:Deep Turtlen albumit
Robeisy Ramírez

Robeisy Eloy Ramírez Carrazana (s. 20. joulukuuta 1993 Cienfuegos) on kuubalainen amatöörinyrkkeilijä ja olympiavoittaja. 162 senttimetriä pitkä Ramírez on vasenkätinen ja kilpailee kääpiösarjassa.http://www.aiba- london2012.com/index.php/news/569-robeisy-ramirez-the-new-cuban- phenomenonhttps://www.rio2016.com/en/athlete/robeisy-ramirez Ramírez saavutti olympiakultaa vain 18-vuotiaana, kun hän voitti kultaa kärpässarjasta vuoden 2012 kesäolympialaisista Lontoostahttp://www.sports- reference.com/olympics/athletes/ra/robeisy-ramirez-1.html . Finaalissa hän voitti Mongolian Njambajaryn Tögstsogtin. Vuoden 2016 kesäolympialaisista Rio de Janeirosta Ramírez saavutti kultaa kääpiösarjasta kaataen finaalissa Yhdysvaltain Shakur Stevensonin. Vuonna 2011 Ramírez saavutti kultaa kärpässarjasta Pan-Amerikan kisoista Meksikon Guadalajarasta. Vuonna 2014 Ramírez voitti kultaa Keski-Amerikan ja Karibian kisoista kääpiösarjasta, ja vuonna 2010 niin ikään kultaa kääpiösarjasta nuorten kesäolympialaisista Singaporesta. Ramírez tunnetaan lempinimellä El Tren Cienfueguero (), joka viittaa hänen synnyinkaupunkiinsa Cienfuegosiin. == Lähteet == Luokka:Kuubalaiset nyrkkeilijät Luokka:Kuubalaiset olympiavoittajat Luokka:Vuonna 1993 syntyneet Luokka:Elävät henkilöt
Belizen jalkapallomaajoukkue

Belizen jalkapallomaajoukkue edustaa Belizeä kansainvälisissä jalkapallon mestaruuskisoissa. Joukkuetta hallinnoi Belizen jalkapalloliitto. Joukkue kuuluu CONCACAF:in jalkapalloliittoon. ==Menestys arvokisoissa== ===Maailmanmestaruuskilpailut=== * 1930–1994: Ei osallistunut * 1998–2014: Ei selviytynyt karsinnoista ===CONCACAF Gold Cup=== * 1991–1993: Ei osallistunut * 1995–2002: Ei selviytynyt karsinnoista * 2003: Ei osallistunut * 2005–2011: Ei selviytynyt karsinnoista * 2013: Alkukasinnat * 2015: Ei selviytynyt karsinnoista ==Lähteet== ==Aiheesta muualla== *Belizen jalkapalloliitto Luokka:Belizen urheilu Luokka:Jalkapallomaajoukkueet
Laša Šavdatuašvili

Laša Šavdatuašvili (; s. 31. tammikuuta 1992 Gori) on georgialainen judoka ja olympiavoittaja. 167 senttimetriä pitkähttp://www.sports- reference.com/olympics/athletes/sh/lasha-shavdatuashvili-1.html Šavdatuašvili kilpaili aiemmin 66-kiloisten sarjassa, vuodesta 2014 alkaen 73-kiloisissa. == Ura == Šavdatuašvili voitti kultaa 66-kiloisista vuoden 2012 kesäolympialaisista Lontoosta. Hän sai 73-kiloisista olympiapronssia Rio de Janeirosta 2016 ja hopeaa Tokiosta 2020. MM-kilpailuista hän on saavuttanut kultaa 73 kg:n painoluokasta Budapestista 2021 sekä joukkuekilpailusta vuonna 2013 Rio de Janeirosta ja pronssia samasta kilpailumuodosta vuotta myöhemmin Tšeljabinskistä, 2015 Astanasta ja 2023 Dohasta. EM-kilpailuista Šavdatuašvili on saavuttanut viisi kultamitalia, joista neljä on tullut joukkuekilpailuista, kaksi hopea- ja kaksi pronssimitalia. Euroopan kisoissa hän on saanut joukkuekultaa ja -hopeaa. Alle 20-vuotiaiden sarjassa hän voitti Euroopan- mestaruuden ja sai MM-pronssia. IJF World Tourin kilpailuissa Šavdatuašvili on saavuttanut kahdeksan turnausoittoa, seitsemän kakkossijaa ja 14 kolmossijaa. Maailmancupeissa / Continental Open -kilpailuissa hänellä on neljä voittoa. Hän on voittanut aikuisten sarjassa yhden Georgian-mestaruuden. Šavdatuašvilillä on judossa musta vyö. == Lähteet == Luokka:Georgialaiset judokat Luokka:Georgialaiset olympiavoittajat Luokka:Vuonna 1992 syntyneet Luokka:Elävät henkilöt
Valko-Venäjän jääkiekkoliitto

Valko-Venäjän jääkiekkoliitto (), liitto, joka vastaa Valko-Venäjän jääkiekosta. Liitto on ollut IIHF:n jäsen vuodesta 1992. == Maajoukkueet == * Valko-Venäjän jääkiekkomaajoukkue * Valko-Venäjän alle 20-vuotiaiden jääkiekkomaajoukkue * Valko-Venäjän alle 18-vuotiaiden jääkiekkomaajoukkue ==Lähteet== * Liiton viralliset sivut * Valko-Venäjä IIHF:n sivuilla Luokka:Valko-Venäjän jääkiekko Luokka:Jääkiekkoliitot
Punnitse & Säästä

Punnitse & Säästä on suomalainen elintarvikemyymälä, joka on erikoistunut irtotuotteiden myyntiin: yrityksen tuotevalikoimaan kuuluvat erilaiset pähkinät, kuivahedelmät ja -marjat, makeiset ja kuivaruoka-ainekset, teet ja kahvit sekä juomat. Suuri osa tuotteista on luomua. Tuotevalikoima painottuu myös moniin erikoisruokavalioihin soveltuviin tuotteisiin: gluteenittomiin, vegaanisiin, sokerittomiin sekä lisäaineettomiin tuotteisiin. Ensimmäinen Punnitse & Säästä -myymälä avattiin Tampereen Tullintorille vuonna 1995http://www.firmakauppa.fi/myytavat-yritykset/myytava- yritys?industry=Elintarvikkeiden+myynti%2C+tuonti%2C+vienti&ad;=546 . Suurimmillaan ketju oli 2010-luvun puolivälissä. Nykyisin myymälöitä on yksi, Tampereen Rautatieasemalla. Hämeenlinnan kauppakeskus Goodmanissa sijaitseva myymälä suljettiin syksyllä 2022. Ketjulla on myös verkkokauppa www.punnitse.fi http://yle.fi/uutiset/punnitse__saasta_- ketju_laajentuu_kulisseissa_kiistellaan_sopimusasioista/7355492. Nimi Punnitse & Säästä tulee yhtiön itsensä mukaan siitä, että myymälöissä on mahdollisuus ostaa kutakin tuotetta juuri haluamansa verran. Myymälässä asiakas kerää haluamansa saman hintaluokan tuotteet itse paperisiin pusseihin ja myyjä punnitsee tuotteet kassalla. Asiakas voi halutessaan ostaa irtotuotteita myös suoraan omiin puhtaisiin rasioihinsa, tämä on ekologista ja se kuormittaa vähemmän myös luontoahttp://www.punnitse.fi/usein-kysyttya . Verkkokaupassa irtotuotteista löytyy useita eri kokovaihtoehtoja. Punnitse & Säästä -myymälöihin tulee tuotteita jokaisesta maanosasta mutta myös paljon Suomesta. Pähkinät tulevat pääosin Intiasta, Vietnamista ja Yhdysvalloista. Kuivatut hedelmät tulevat yleensä Lähi-idästä ja Aasiasta. == Lähteet == Luokka:Suomalaiset kauppaketjut Luokka:Suomalaiset elintarvikekaupat
VT/DT

__NOTOC__ VT/DT on vuonna 2003 ilmestynyt Valse Tristen ja Deep Turtlen split- EP. Deep Turtlen osuus on äänitetty toukokuussa 2003 Turkele!-EP:n sessioiden yhteydessä.Valse Triste / Deep Turtle ‎– VT / DT Discogs. Viitattu 30.3.2015. Levyn kansikuva on versio AC/DC:n albumin High Voltage kannesta. == Kappaleet == ; A-puoli (Valse Triste) # Tahattoman toiminnan merkit # Testi # Maanalainen arkipäivä ; B-puoli (Deep Turtle) # Sinvergüenza # Maquina # Castigo == Muusikot == ;Valse Triste * Wasky – laulu * Mikko – laulu * Essi – kitara * Raine – basso * Janne – rummut ;Deep Turtle * Pentti Dassum – kitara, laulu * Tapio Laxström – basso * Mikko Erjossaari – rummut == Lähteet == * Valse Triste / Deep Turtle: VT/DT Finnmusic. === Viitteet === Luokka:Vuoden 2003 split-albumit Luokka:Deep Turtlen albumit Luokka:Valse Tristen albumit
Jason Kenny

Jason Francis Kenny, OBE (s. 23. maaliskuuta 1988 Bolton, Englanti) on brittiläinen ratapyöräilijä ja olympiavoittaja. 177 senttimetriä pitkä ja 80 kilogrammaa painava Kenny edustaa Sportcity Velo -joukkuettahttp://www.sports- reference.com/olympics/athletes/ke/jason-kenny-1.html . Hän kilpailee keirinissä ja eräajossa. == Ura == Kenny on osallistunut neljiin kesäolympialaisiin, vuosina 2008, 2012, 2016 ja 2021. Vuonna 2008 hän saavutti Pekingistä kultaa joukkuesprintistä ja hopeaa eräajosta. Neljä vuotta myöhemmin kotikisoista Lontoosta tuli kaksi kultaa, joukkuesprintistä ja eräajosta. Rio de Janeirosta 2016 hän saavutti kolme kultaa, joukkuesprintistä, eräajosta ja keirinistä. Vuonna 2021 Tokion olympialaisissa Kenny saavutti keirinin kultaa ja joukkuesprintin hopeaa. Kennystä tuli Tokiossa eniten olympiavoittoja (7) ja olympiamitaleja (9) saavuttanut brittiurheilija kautta aikojen. MM-kilpailuista Kenny on saavuttanut kolme kultaa, viisi hopeaa ja kaksi pronssia. Mitaleista kaikki kullat, yksi hopea ja yksi pronssi ovat tulleet henkilökohtaisista kisoista. EM-kilpailuista Kenny on saavuttanut yhden kullan, kaksi hopeaa ja kolme pronssia. Mitaleista kaikki paitsi yksi hopea ja pronssi ovat tulleet henkilökohtaisilta matkoilta. Euroopan kisoista hän on saanut joukkuesprintissä pronssia. Olympialaiset, MM- kilpailut ja EM-kilpailut mukaan lukien Kenny on saavuttanut 23 arvokisamitalia. Kenny on edustanut Englantia Kansainyhteisön kisoissa. Vuonna 2014 hän saavutti hopeaa joukkuesprintistä ja eräajosta Kansainyhteisön kisoista Glasgow'sta. Kenny voitti kaksi nuorten maailmanmestaruutta. Nuorten EM-kilpailuissa hän saavutti kolme kultaa, yhden hopean ja kaksi pronssia. == Muuta == Kenny nimettiin brittiläisen imperiumin jäseneksi (MBE) uutenavuotena 2009. Uutenavuotena 2013 Kenny nousi arvoasteikossa, nyt hänestä tuli brittiläisen imperiumin upseeri (OBE). Hän avioitui ratapyöräilijä Laura Trottin kanssa syyskuussa 2016. == Lähteet == == Aiheesta muualla == Luokka:Englantilaiset ratapyöräilijät Luokka:Brittiläiset olympiavoittajat Luokka:Brittiläisen imperiumin ritarikunta Luokka:Vuonna 1988 syntyneet Luokka:Elävät henkilöt
Ion Țiriac

Ion Ioan Țiriac (s. 9. toukokuuta 1939 Brașov) on romanialainen tennispelaaja, jääkiekkoilija ja liikemies. Hän pelasi Romanian jääkiekkomaajoukkueessa vuosina 1958-1964 ja osallistui talviolympialaisissa 1964 jääkiekkoon. Hänen lempinimensä olivat "Kreivi Drakula" ja "Brașovin karhu". Vuonna 1970 hän voitti French Open nelinpelin Ilie Năstasen kanssa. Vuodesta 1997 lähtien hän on ollut Brașovin kunniakansalainen. Hän oli Romanian olympiakomitean pääjohtaja vuosina 1998-2004. Vuonna 1990 hän loi ensimmäisen pankin kommunisminjälkeisessä Romaniassa. Vuonna 1997 hän loi Tiriac Airin, ainoan yksityisen lentoyhtiön Romaniassa. Hän oli Goran Ivaniševićin, Marat Safinin, Virginia Ruzicin ja Boris Beckerin valmentaja. Vuonna 2005 hän oli rikkain romanialainen. Hän on rikkain eläkkeellä oleva urheilija. Vuonna 2013 nimettiin tenniksen hall of fameen. Stamps of Romania, 2015-085.jpg| Stamps of Romania, 2015-086.jpg| Ion Tiriac - 1972 Tiriac Smith in finala Cupei Davis01.jpg| == Lähteet == == Aiheesta muualla == * Profiili ATP-sivustolla * Profiili ITF-sivustolla * Andrzej Rybak: Was macht eigentlich...: ...Ion Tiriac?, stern.de * Profiili IMDB-sivustolla Luokka:Romanialaiset tennispelaajat Luokka:Romanialaiset jääkiekkoilijat Luokka:Liikemiehet Luokka:Tennisvalmentajat Luokka:Vuonna 1939 syntyneet Luokka:Elävät henkilöt
Nuijamaan kirkko

Nuijamaan kirkko on Lappeenrannan Nuijamaalla sijaitseva Tarja Salmio- Toiviaisen ja Esko Toiviaisen suunnittelema, vuosina 1947–1948 talkootyönä rakennettu puinen torniton pitkäkirkko. Se oli ensimmäinen sotien jälkeinen jälleenrakennuskirkko. Kirkon pinta-ala on noin 200 neliömetriä ja siinä on istumapaikkoja 320 hengelle. Rakennuksen runko muodostuu kuudesta ns. Cremona- kaaresta, jotka ilmenevät seinien tukirakenteina. Rakennuksen päistään aumattu katto on jyrkkäharjainen ja alttaripäädyssä on suorakulmainen sakasti. Kirkkosali on yksilaivainen, sisäverhoilu ja katto ovat ruskeaksi petsattua lautaa. Kirkon viereen rakennettiin vuotta myöhemmin erillinen kivijalustalla oleva kellotapuli, jonka korkea paanutettu välikatto on muodoltaan kirkon aumakaton kaltainen. Kellot ovat vuosilta 1752 ja 1752. Kirkkoa on korjattu 1967. Alttarilla on Armas Tirrosen veistos Ristiltä otto vuodelta 1948. Kirkon 12-äänikertaiset urut oli valmistanut Hans Heinrich 1970. Kirkon vanhat akustiset pilliurut korvattiin sähköisillä virtuaaliuruilla 2018. Nuijamaan ensimmäinen kirkko oli valmistunut jo 1887, kun seurakunta kuului vielä Viipurin maaseurakuntaan. Kirkko paloi heti jatkosodan alussa kesäkuussa 1941. Uuden kirkon rakentamiselle saatiin rahallista tukea sekä Kirkkoja Karjalaan -rahastolta että Luterilaisen maailmanliiton amerikkalaiselta osastolta. Kesäkuussa 2022 kirkko sytytettiin tuleen. Ulkoseinästä lähteneestä palonalusta levisi savua kirkon sisälle, mikä laukaisi automaattiset palohälyttimet. Nuijamaan vapaapalokunnan yksikkö saapui paikalle nopeasti ja sammutti palon, jolloin vahingot jäivät ulkoseinäkerroksen pintavaurioihin. == Lähteet == ==Aiheesta muualla== * Lappeenrannan seurakunnat: Nuijamaan kirkko * Museovirasto: Nuijamaan kirkko (Viitattu 30.3.2015) Kirkko Luokka:Lappeenrannan kirkkorakennukset Luokka:Suomen puukirkot
Shkëlzen Gashi

Shkëlzen Gashi (s. 15. heinäkuuta 1988 Zürich, Sveitsi) on albanialais- sveitsiläinen jalkapalloilija, joka edustaa Sveitsin Raiffeisen Super Leaguessa pelaavaa FC Baselia. Vasenjalkainen Gashi on pelipaikaltaan vasen laitahyökkääjähttp://www.transfermarkt.co.uk/shkelzen- gashi/profil/spieler/32704#subnavi. Hän kuuluu Albanian jalkapallomaajoukkueeseen. == Seurajoukkueura == Gashi aloitti ammattilaisuransa kasvattajaseurassaan FC Zürichissä. Hän edusti seuraa vuodet 2006–2009, mutta otteluita Sveitsin pääsarjassa Raiffeisen Super Leaguessa kertyi vain yksi, elokuussa 2006 FC St. Gallenia vastaan. Kaudella 2006–2007 Gashi voitti Zürichin kanssa Sveitsin mestaruuden. Hän pelasi seuran paidassa myös kaksi ottelua UEFA-cupissa. Gashi kävi lainalla välillä myös FC Schaffhausenissa ja Sveitsin pääsarjan AC Bellinzonassa, jossa hän pelasi yhden UEFA-cupin ottelun. Tammikuussa 2010 Gashi siirtyi Raiffeisen Super Leaguen Neuchâtel Xamaxiin. Hän edusti seuraa vajaan kahden vuoden ajan tehden 13 ottelussa vain yhden maalin. Tammikuussa 2011 hän siirtyi lainalle Sveitsin toiseksi korkeimman sarjatason FC Aarauhun, jossa hän pelasi joulukuuhun 2011 mennessä 15 ottelua ja teki niissä viisi maalia. Tammikuussa 2012 Gashi siirtyi pysyvällä sopimuksella Aarauhun. Hän edusti seuraa puolen vuoden ajan tehden 26 pelaamassaan ottelussa 17 maalia. Heinäkuussa 2012 Gashi siirtyi takaisin pääsarjaan, Grasshoppersin riveihin. Ensimmäisellä kaudellaan seurassa, eli kaudella 2012–2013, Gashi voitti seuran kanssa Sveitsin cupin, ja toisella kaudellaan seurassa hän voitti liigan maalikuninkuuden 19 osumallaan. Hänet valittiin tuon kauden jälkeen myös kauden parhaaksi pelaajaksi Sveitsin pääsarjassa. Heinäkuussa 2014 Gashi siirtyi Sveitsin pääsarjan FC Baseliin. Debyytti seuran paidassa tapahtui heinäkuussa 2014 hänen vanhaa seuraansa FC Aarauta vastaan ja avausmaali syntyi seuraavassa ottelussa FC Luzernin verkkoonhttp://www.transfermarkt.co.uk/shkelzen- gashi/leistungsdatenverein/spieler/32704. Gashi on debytoinut myös Mestareiden liigassa, jossa hän osui heti avausottelussaan Ludogorets Razgradia vastaan. Hän on tehnyt liigassa huimat 18 maalia 22 otteluun ja johtaa maalipörssiä. == Maajoukkueura == Gashi on edustanut Sveitsiä alle 17-, alle 19- ja alle 21-vuotiaiden maajoukkuetasolla ja pelannut myös nuorten EM-kilpailuissa. Hän valitsi kuitenkin aikuisten tasolla vanhempiensa kotimaan Albanian, ja debytoi Albanian jalkapallomaajoukkueessa elokuussa 2014 ystävyysottelussa Armeniaa vastaanhttp://www.national-football- teams.com/player/53407/Shkelzen_Gashi.html. Avausmaali syntyi maaliskuussa 2014 EM-karsintaottelussa samaa joukkuetta vastaan. == Taustaa == Gashi on syntynyt Zürichissä, Sveitsissä albanialaisille vanhemmille. Hän päätti edustaa aikuisten maajoukkuetasolla vanhempiensa kotimaata synnyinmaansa sijaan. == Lähteet == Luokka:Albanialaiset jalkapalloilijat Luokka:Sveitsiläiset jalkapalloilijat Luokka:Vuonna 1988 syntyneet Luokka:Elävät henkilöt
Robert Edvard Gripenberg

Robert Edvard Gripenberg (26. huhtikuuta 1852 Kurkijoki – 1937) oli suomalainen vapaaherra. Hän oli todellinen valtioneuvos (1916) ja Maataloushallituksen ylijohtaja vuosina 1902–1917.Aikalaiskirja 1934 Gripenbergin vanhemmat olivat senaattori, vapaaherra Johan Ulrik Sebastian Gripenberg ja tämän toinen vaimo Maria Lovisa Öhrnberg. Gripenberg itse oli naimisissa Agnes Hultin kanssa vuodesta 1880 lähtien. Gripenberg kävi kadettikoulun 1872, valmistui agronomiksi 1877 ja opiskeli Kööpenhaminan Landboliøjskolenissa 1879. Hän oli Mustialassa alkeisopettajana 1875-1881, meijeriopistossa 1881-1901, Mustialan johtaja 1901-1902, Maataloushallituksen ylijohtaja 1902-1917 ja asutushallituksen ylimääräinen virkamies 1918-1926. ==Julkaisuja == * Meijerihoidon käsikirja (myös ruots.), 1881 * Mögelbildning i exportsmör, 1898-1899 * Hedelmäviljelys (myös ruots.), 1924 == Lähteet == Luokka:Valtionlaitosten johtajat Luokka:Vuonna 1852 syntyneet Luokka:Vuonna 1937 kuolleet
Aiakeion (Ateena)

Aiakeion () oli antiikin aikainen Aiakokselle omistettu heroon-pyhäkkö Ateenan Agoran lounaisosassa. == Historia == Aiakeion rakennettiin arkaaisella kaudella 500-luvun lopulla eaa. Delfoin oraakkelin kehotuksesta ja omistettiin aiginalaiselle heerokselle Aiakokselle. Oraakkelinlausuman mukaan ateenalaisten tuli hankkia Aiakoksen suosio, mikäli he halusivat menestyä sodissaan euboialaisia, boiotialaisia ja peloponnesoslaisia vastaan. Aiakos oli kreikkalaisessa mytologiassa yksi tuomareista manalassa eli Haadeessa. Tähän liittyen ateenalaisten oikeusistuimien tuomiot kiinnitettiin rakennuksen seiniin. 300-luvun alussa Aiakeionia käytettiin viljavarastona. Hellenistisenä aikana rakennuksesta tuli osa Agoran eteläosan rakennuskokonaisuutta, johon kuuluivat myös heti sen itäpuolella sijainnut Etelästoa ja pohjoispuolella sijainnut Keskistoa. Pyhäkkö oli käytössä ainakin vuoteen 86 eaa. saakka, jolloin se pääosin tuhoutui roomalaisten hyökkäyksessä Sullan johdolla. Pyhäkön kaivaukset suoritettiin vuonna 1953. Rakennusta pidettiin pitkään Heliaia-oikeusistuimen rakennuksena, koska sen ajoitus, sijainti ja muoto täsmäsivät tähän. Tämän vuoksi rakennus on merkitty kaikkiin vanhempiin Agoran alueen karttoihin Heliaiaksi. Tulkintaa ei kuitenkaan koskaan täysin hyväksytty. Tarkemmassa tutkimuksessa onkin osoittautunut, ettei kyseessä ollut varsinainen rakennus vaan jonkinlainen pyhäkkö. Myös löytyneet piirtokirjoitukset ovat antaneet tukea tulkinnalle, että kyseessä oli Aiakoksen pyhäkkö. Tulkinta on nykyisin melko yleisesti hyväksytty. Tunnetumpi Aiakeion sijaitsee Aiakoksen kotisaarella Aíginalla. == Rakennus == Aiakeion oli suorakulmion muotoinen ja sen leveys (itä-länsisuunnassa) oli 31 metriä ja pituus (pohjois-eteläsuunnassa) 26,5 metriä. Alkuvaiheessa paikalla ei ollut rakennuksia eikä sitä ollut katettu, jolloin kyseessä oli lähinnä ulkoilmapyhäkkö. Se oli aidattu kalkkikivestä tehdyllä aitauksella ja sen sisäänkäynti oli pohjoiseen. Myöhemmin, kun pyhäkön aluetta on käytetty viljan säilytykseen, siellä on todennäköisesti täytynyt olla joitakin rakennuksia tai osan siitä on täytynyt olla katettu. Pyhäköstä ovat säilyneet lähinnä sen perustukset. == Lähteet == == Aiheesta muualla == Luokka:Agora (Ateena) Luokka:Antiikin Ateenan rakennukset ja rakennelmat Luokka:Heroonit Luokka:Kreikan entiset rakennukset ja rakennelmat
Apollon Patrooksen temppeli

Apollon Patrooksen temppeli oli antiikin aikainen kreikkalainen temppeli, joka sijaitsi Ateenan Agoran länsilaidalla. Se oli omistettu Apollon Patrookselle eli ”Isän Apollonille”. Temppeli rakennettiin noin vuonna 338–326 eaa. Sen kohde Apollon Patroos oli Apollonin nimitys Ionin isänä. Ion oli kaikkien joonialaisten kantaisä ja ateenalaiset puolestaan kuuluivat joonialaisiin. Näin kyseessä oli ateenalaisten jumalallisen kantaisän temppeli. Temppeli rakennettiin 500-luvulla eaa. rakennetun varhaisemman ja pienemmän Apollonin temppelin paikalle. Varhaisempi temppeli oli todennäköisesti tuhoutunut persialaisten hyökkäyksessä vuonna 480 eaa. Temppeli sijaitsi Zeuksen stoan ja Metroonin välissä. Rakennus edusti joonialaista tyyliä ja siinä oli etupuolella eli itäpuolella neljä tai kuusi joonialaista pylvästä. Se oli rakennettu kalkkikivestä ja sen pituus oli 16,5 metriä ja leveys 10 metriä. Temppelissä oli Eufranorin veistämä Apollonin kulttipatsas, joka on nykyisin Antiikin Agoran museossa. Välittömästi temppelin pohjoispuolella oli pieni ja jonkin verran varhaisempi Zeus Fratrioksen ja Athene Fratrian temppeli. Temppelistä on säilynyt sen perustukset sekä vähäisiä muita osia. == Lähteet == == Aiheesta muualla == Luokka:Agora (Ateena) Luokka:Antiikin Ateenan temppelit Luokka:Kreikan entiset rakennukset ja rakennelmat
Areen temppeli

Areen temppeli oli antiikin aikainen sodanjumala Areelle omistettu kreikkalainen temppeli Ateenan Agoralla. Se sijaitsi Agoran alueen keskivaiheilla. Temppeli vaikuttaa rakennetun alun perin klassisella kaudella 400-luvulla eaa. Agoralle se on kuitenkin pystytetty vasta roomalaisella kaudella ensimmäisellä vuosisadalla, noin vuonna 2 jaa. Vaikuttaa siltä, että temppeli on tuolloin siirretty jostakin muualta ja koottu uudestaan Agoralle. Se on mahdollisesti siirretty kaupunkiin jostakin Attikan maaseudulta. Eräänä vaihtoehtona on esitetty, että kyseessä olisi ollut Pallenen demoksessa, nykyisen Agía Paraskevín Stavróksessa, sijainnut Athene Palleniksen temppeli.Arkeologisen kohteen sijainti: Kyseiseltä paikalta on löydetty suhteellisen suurikokoisen temppelin pohja, mutta ei muita jäänteitä. Kun temppeli on pystytetty uudelleen Agoralle, sillä on mahdollisesti haluttu kunnioittaa Rooman keisaria. Temppelin arkeologiset kaivaukset tehtiin vuonna 1937. Temppeli edusti doorilaista tyyliä. Sen perustukset oli rakennettu kalkkikivestä ja muut eli paikalle siirretyt osat marmorista. Temppelin stylobaatin pituus on noin 34,7 metriä ja leveys noin 15,9 metriä. Temppelin lyhyemmällä sivulla oli 6 ja pidemmällä sivulla 13 pylvästä, yhteensä 36 pylvästä. Temppeli oli pohjakaavaltaan ja kooltaan suurin piirtein läheisen Hefaistoksen temppelin kaltainen ja se vaikuttaa olevan saman arkkitehdin suunnittelema. Areen alttari sijaitsi noin 10 metrin päässä temppelin edustalla sen itäpuolella. Temppelistä on säilynyt ainoastaan sen perustukset ja vähäisiä muita osia. == Lähteet == == Aiheesta muualla == Luokka:Agora (Ateena) Luokka:Antiikin Ateenan temppelit Luokka:Kreikan entiset rakennukset ja rakennelmat
Athene Poliaan temppeli (Ateena)

Athene Poliaan temppeli eli Vanha Athenen temppeli oli antiikin aikainen Ateenan Akropoliilla sijainnut Athene Poliaalle eli kaupunkia suojelevalle Athenelle omistettu kreikkalainen temppeli. Se sijaitsi nykyisen Parthenonin paikalla sijainneiden Hekatompedon-temppelin ja myöhemmin Vanhan Parthenonin pohjoispuolella sekä nykyisen Erekhtheionin eteläpuolella. == Historia == Athene Poliaan temppeli rakennettiin arkaaisella kaudella noin vuosina 529–520 eaa. Se oli Hekatompedonin ohella Akropoliin varhaisia monumentaalisia rakennuksia. Temppeli sijaitsi samalla paikalla kuin varhaisemmat geometrisen kauden sekä 600-luvun lopun eaa. temppelit. Temppeli tuhoutui persialaisten vallattua ja tuhottua koko Ateenan vuonna 480 eaa. Myöhemmin temppelin sijaintipaikan pohjoispuolelle rakennettu Erektheion peri temppelin aseman Athene Poliaan temppelinä, joskin se oli omistettu myös muille kulteille. On mahdollista, että temppelin rauniot otettiin huomioon myöhemmin rakennettujen temppelien sijoittelussa, koska raunioiden paikalle ei rakennettu mitään. Sen sijaan osa temppelin raunioista vaikuttaa jätetyn paikalleen pitkäksi ajaksi. Osa temppelin kivistä käytettiin kuitenkin Themistokleen muurin rakentamiseen Akropoliin pohjoispuolella. Temppelin rauniot löydettiin Akropoliin kaivausten yhteydessä 1890-luvulla. == Rakennus == Temppeli edusti doorilaista tyyliä, ja sen päissä olleet pronaos ja opisthodomos edustivat joonialaista tyyliä. Temppelin stylobaatin pituus oli noin 43,4 metriä ja leveys noin 21,3 metriä. Temppelissä oli pidemmällä sivulla 12 ja lyhyemmällä sivulla kuusi pylvästä. Temppelin cella jakautui kahteen osaan samoin kuin Parthenonin, Vanhan Parthenonin ja Erekhtheionin cellat. Itäpuolen cella, johon tultiin pronaoksen kautta, oli kolmilaivainen niin, että sen sisäpuolella oli kaksi kolmen pylvään riviä. Länsipuolen cella, johon tultiin opisthodomoksen kautta, puolestaan jakautui kolmeen kammioon. Athene Poliaan alttari sijaitsi tavan mukaan temppelin edustalla sen itäpuolella. == Lähteet == Luokka:Akropolis (Ateena) Luokka:Antiikin Ateenan temppelit Luokka:Kreikan entiset rakennukset ja rakennelmat